OpenLLM-France/wikimedia huggingface dataset:
# Jean-Marie Domenach

Jean-Marie Domenach (Lyon, 1922ko otsailaren 13a - Paris, 1997ko uztailaren 5a) frantziar idazle eta intelektual katolikoa izan zen.

## Biografia

Bere familia jatorriz Oleta i Èvol (Ipar Katalunia) herrikoa zen. Jean-Marie Domenach unibertsitatean sartu zen Letretako ikasketak egiteko. 1941 eta 1942 artean Lyongo Unibertsitateko ikasleen erresistentziaren liderra izan zen bere lagun Gilbert Drurekin batera. 1943ko abuztuan, Vercorsen erresistentzia klandestinoarekin eta Uriageko Koadro Eskolarekin bat egin zuen. 1945ean Frantziako barruko indarren Aux armes! (euskaraz: «armetara!») aldizkaria zuzendu zuen.
Emmanuel Mounierrek sortutako Esprit aldizkari pertsonalistako erredakzio-idazkaria izan zen. Albert Béguin hil zenean aldizkaria zuzendu zuen, 1957tik 1976ra arte.
Emmanuel Mounierrekin 1949an Simone de Beauvoirren Bigarren sexua lanaren agerpena bultzatu eta babestu zuen. 1950eko hamarkadatik aurrera, Esprit aldizkariak Frantzian ezker demokratikoa sortzen lagundu zuen, bereziki, herrialde komunisten blokeko disidenteei lagunduz. 1968ko maiatzaren ondoren, Espritek Ivan Illich eta autonomiari, ekologia politikoari eta bizikidetzari buruzko bere ideiak ezagutarazi zituen Frantzian.
Bakearen Mugimenduko militantea, gerra amaitu zen egunetik, Domenachek deskolonizazioaren alde borrokatu zuen Indotxinan eta Aljerian, horretan Charles de Gaulleri lagunduz. 1971ko otsailaren 8an, Michel Foucault eta Pierre Vidal-Naquetekin batera, espetxeei buruzko informazio taldea sortu zuen. 1974an, Frantziako Alderdi Sozialistak antolatutako Sozialismoaren Audientzietan (frantsesez: Assises du socialisme) parte hartu zuen. 1975ean Vietnamgo boat-peopleen alde egin zuen, Raymond Aron eta Jean-Paul Sartrerekin.
Kazetariak Prestatzeko Zentroko ikasketa-zuzendaria 1978 - 1980 bitartean, eta, ondoren, 1980tik 1987ra, Humanitate eta Gizarte Zientzietako irakaslea Eskola Politeknikoan. Bertan, "Modernitaterako hurbilketak" ikastaro ezaguna egin zuen.
Jean-Pierre Dupuyrekin, 1982an, Jean Ullmoren gogoetei buruz zientzia kognitiboen eta epistemologiaren ikerketa-zentro bat sortu zuen (CREA izenekoa), eta bere lanen zati bat René Girarden pentsamenduari eskainia egon zen.
Kronikak idatzi zituen aldizkari askotan, adibidez, kanadar MacLean, L'Expansion, eta France Catholique aldizkarietan. "Politique autrement" (euskaraz: «beste erako politika») klubean parte hartu zuen.
Jean-Luc Domenach politikari eta Txinan adituaren aita izan zen.

## Lan nabarmenak

* La Propagande politique (PUF, 1950)
* Emmanuel Mounier. Paris, (Éditions du Seuil, 1972).
* Des idées pour la politique (Éditions du Seuil, 1988)
* Le Crépuscule de la culture française? (Plon, 1995)

## Kanpo estekak

* Datuak: Q3167641
# Jean-Marie Leblanc

Jean-Marie Leblanc 1944. urtean jaio zen Frantzian. 1989 eta 2005 urteen bitartean Frantziako Tourreko zuzendaria izan zen.

## Palmaresa

1967
* 2. Dunkerqueko Portuko Zirkuituan
1968
* Aix-en-Provence Sari Nagusia
* Luxenburgoko Itzuliko etapa bat (taldekako erlojupekoa)
* 2. Bordele-Saintesen
1969
* Armorikako Zirkuitua
* 10. Bordele-Parisen
1970
* 2. Dunkerqueko Lau Egunetan
* 3. Tour de l'Héraulten
* 3. Iparraldeko Tourrean
* 3. Raf Jonckheere Sari Nagusian
1971
* Portugalgo Itzuliko etapa bat
* Dunkerqueko Portuko Zirkuitua
* 7. Tour de la Nouvelle-Francen

## Kanpo estekak

* (Frantsesez) Jean-Marie Leblanc txirrindulariaren palmaresa.
* Datuak: Q1356016
* Multimedia: Jean-Marie Leblanc / Q1356016
# Jean-Marie Leclair

Jean-Marie Leclair (Izengoitia: l'aîné, Zaharra; Lyon, 1697ko maiatzaren 10a - Paris, 1764ko urriaren 22a) frantses musikagile eta biolinista izan zen. Bere garaiko biolinista onenetakoa izan zen.
Gaztaroan koreografoa izan zen Turingo Operan, eta bertan lehen dantzari eta ballet-maisu ere izan zen. 1723. urtean Parisa joan zen, eta bere lehen sonata-liburua argitaratu zuen. 1728-1734. urteetan Frantzian Concert Spirituel izeneko kontzertuetan parte hartu zuen. Parisko errege-gorteko musikaria izan zen 1734-1736. urteetan. Frantses biolin-eskolan eragin handia izan zuen Iraultzara arte. Opera bat idatzi zuen, Scylla et Glaucus; Rameauren operen eragina antzematen zaio. Berrogeita zortzi sonata biolinerako, sonatak, ganbera-musika eta kontzertuak idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q348875
* Multimedia: Jean-Marie Leclair / Q348875
# Jean-Marie Léyé

Jean-Marie Léyé Lenelgau (Aneityum, 1932 – 2014ko abenduaren 9a) vanuatuar politikaria izan zen. Vanuatuko 3. presidentea izan zen 1994tik 1999ra.
Frankofono, Hebrida Berrien Komunitateen Batasuna alderdiaren sortzaileetako bat izan zen. Herrialdearen independentziaren ondoren, oposizioko alderdia izan zen.
1994tik 1999ra herrialdeko hirugarren presidentea izan zen. 1995ean Frantziako proba nuklearren aurka agertu zen Ozeano Barean. 1996ko urriaren 12an defentsa nazionaleko paramilitarrek bahitu egin zuten, soldatak ez ordaintzeagatik protesta eginez. 1997ko amaieran, parlamentua desegin zuen, Serge Vohor lehen ministroak eskatuta, zentsura-mozio bat saihesteko.
1999an amaitu zen bere agintaldia eta John Banik ordezkatu zuen.

## Kanpo estekak

* Datuak: Q339580
# José Vilallonga

José Vilallonga Gipuló (Figueres, 1822ko maiatzaren 13a – Bilbo, 1898ko maiatzaren 7a) kataluniar industrialaria eta enpresaburua izan zen.
Mariano Vilallonga industrialariaren semea, ingeniaritza ikasi zuen. 1846tik aurrera Bizkaiko siderurgiaren enpresetan parte hartu zuen. 1861ean Rafaela Ybarra ezkondu zuen.
1892tik aurrera Bizkaiko enpresak elkartzeko saiakera egin zen. José Villalonga Gipuló eta Luis Zubiria Ybarrak Victor Txabarri eta Pedro Pascual Gandariasekin negoziazioa ireki zuten ahalik eta 1901ean fusionatzea erabaki zuten arte. La Iberiak enpresa horiekin batzea eskatu zuen

## Erreferentziak

* ↑ (Gaztelaniaz) DB. José Vilallonga Gipuló. .
* Datuak: Q64220919
# José Yalenti

José Yalenti (São Paulo, 1895eko apirilaren 26a - Ibidem, 1967ko maiatzaren 4a) italiar jatorriko argazkilari brasildarra, Foto Cine Club Bandeirante-ren kide sortzailea eta Paulista Eskolako kide nabarmena izan zen, beste argazkilari garrantzitsu batzuekin batera, hala nola Marcel Giró eta Gaspar Gasparian, beste askoren artean.

## Biografia

José Yalenti Ingeniaritza Zibilean lizentziatu zen São Pauloko Unibertsitatean. Politikoki Mugimendu Konstituzionalistako kidea izan zen.
Bere bizitza osoan zehar Foto Cine Club Bandeiranteko jardueretan parte hartu zuen, Brasilgo argazkilaritza erakunde ezagun eta garrantzitsuenetako bat izan zelarik XX. mendean, bertatik Thomas Farkas, Gaspar Gasparian, Geraldo de Barros, German Lorca, Eduardo Salvatore, Chico Albuquerque edo Madalena Schwartz bezalako argazkilari ezagunak pasa zirelarik.
Ezaguna da atzeko argia erabiltzeko eta bere konposizioetan forma geometrikoak erabiltzeko zuen interes berezia.
Jose Yalentíren lana lehen mailako erakunde artistikoetan aurki dezakegu, hala nola Londreseko Tate Gallery-n, São Pauloko MASP-Pirelli-n edo Miami Art Museum-en.

## Erreferentziak

* ↑ http://gaspargasparian.com/biografiaRubens.html
* ↑ http://www.fotoclub.art.br/
* ↑ http://joseyalenti.blogspot.com.es/

## Kanpo estekak

* Jose Yalentíren lana Londresko Tate galerian
* Datuak: Q20018089
# José Vela Zanetti

José Vela Zanetti (Milagros, Burgos, 1913ko maiatzaren 27a - Burgos, 1999ko urtarrilaren 4a) espainiar margolaria izan zen.
Arte Ederretako ikasketak egin zituen, Leonen, eta 1933an Florentzian ikasketak sakontzeko diru-laguntza lortu zuen. Espainiako Gerra Zibila bukatu zenean, Espainiatik alde egin eta ez zen 1962. urtera arte itzuli. Tarte horretan, Latinoamerikako zenbait hiritan eta New Yorken bizi izan zen. 1949an Santo Domingoko Arte Ederretako Eskolako zuzendari izendatu zuten. 1950ean NBEko Arte Batzordeak bere Gizona bakearen alde borrokan mural handia hautatu zuen, Nazio Batuen Biltzar Nagusiko eraikuntzarako, New Yorken. 1957tik 1959ra bitartean, Mexikon bizi zelarik, zenbait mural egin zituen. Handik aurrera, eta Espainiara itzuli arte, Florentzian bizi izan zen, eta zenbait erakusketa egin zituen, Italian barrena. Bere beste muraletako bat, NBEkoarekin batera bere lan nagusitzat hartzen dena, Genevako Bureau International du Travail erakundean dagoena da, eta aipagarriak ditu, halaber, Santo Domingoko Medikuntzaren historia izenekoa eta Cuernavacakoak, Mexikon. Aipagarria da, aldi berean, liburuen ilustrazio-egile gisa egin zuen lana: Gorrotatzen dut eta maitatzen (1954, Catulo), Mantxako On Kixote (1969, Cervantes), Arrosaren poemak (1975, Rainer Maria Rilke) eta abar. Sari asko irabazitakoa da, Guggenheim Fundation saria (1949) eta Dominikar Errepublikaren Mendeurrenaren Urrezko Domina, beste askoren artean. 1984an San Fernandoko Arte Ederren Errege Akademiako kide hautatu zuten aho batez, eta hurrengo urtean, Burgosko Aldundiak seme kutun izendatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5552128
# José Vicente Ormaetxea

José Vicente Ormaetxea Apoitia (Nabarniz, 1880ko irailaren 1a - Villanueva del Arzobispo, 1936ko irailaren 4a), erlijio-izena Frai Antonio de Jesús y María, bizkaitar apaiz hirukoiztarra izan zen. Erroman egin zituen apaiz-ikasketak. 1903. urtean apaiztu eta Espainiako Gerra Zibila piztean, Villanueva del Arzobispon zela, miliziano batzuek atxilotu eta fusilatu zuten. Dohatsu egin zuen Benedikto XVI.a aita santuak 2007. urtean.

## Erreferentziak

* ↑ (Gaztelaniaz) Olabarri, Martín. (1973). Trinitarios en la prueba. Historia del martirio de los trinitarios de España en 1936. Madril: Padres Trinitarios ISBN 84-4006180-3..
* Datuak: Q18972361
# José Venancio López

José Venancio López Hierro (Bilbo, 1964ko ekainaren 27a) bizkaitar areto-futbolari ohi eta entrenatzailea da.

## Kirol ibilbidea
### Futbolaria

* Leioa FS (1979-1989)

### Entrenatzailea

* Leioa FS (1988-1992)
* Bilbo Areto Futbol Kluba (1993-1994)
* Castro (1994-1997)
* Espainiako areto-futbol selekzioa (1996-1998)
* Caja Segovia FS (1998-2002)
* Guatemalako areto-futbol selekzioa (2003)
* Autos Lobelle (2004-2007)
* Espainiako areto-futbol selekzioa (2007- )

## Kanpo estekak

* Datuak: Q4266758
# José Ventura Agirre-Solarte

José Ventura Agirre-Solarte Iturraspe (Lekeitio, 1793ko irailaren 3a - Paris, 1842ko apirilaren 15a) bizkaitar merkatari, bankari eta politikaria izan zen.
Gaztaroan Peru eta Txilera emigratu eta aberats itzuli zen, Zeferina Alzibar Gizaburuagarekin Erresuma Batura ezkondu eta ardo eta artilea garraiotzeari ekin zion José Luis Uribarrenekin batera. Bere enpresa, Aguirrebengoa, fils & Uribarren, Bordelen eta Parisen egoitza zuten. 1834 eta 1836 artean prokuradore, urte hartan Francisco Javier Istúrizrekin batera Espainiako Ogasun Ministro izendatu zuten.

## Erreferentziak

* ↑ Dúo, Gonzalo. (1997). «Una saga familiar de banqueros vascos en Burdeos y París en el siglo XIX. Los Aguirrebengoa Uribarren y Abaroa y su allegado Aguirre-Solarte en Londres» Eusko Ikaskuntzen Nazioarteko Aldizkaria 1 (42): 103-116..
* Datuak: Q11686212
# José Vicente Díaz Bravo

José Vicente Díaz Bravo (Tutera, 1708ko martxoaren 27an bataiatua - itsasoan, 1772) Nafarroako karmeldarra izan zen. Doktorea teologian, garrantzi handiko karguak izan zituen: Iruñeko Eskolako katedraduna, Iruñeko komentuko priore, Zaragozako Artzapezpikutegiko aztertzaile sinodala, Inkisizioko Ofizio Santuko kalifikatzailea eta Mexikoko Durangoko apezpikua. Mexikoko kontzilioan parte hartu zuen. Espainiara zihoala bidean hil zen itsasoan. Idazki nagusiak: Navarra y Memorias históricas de Tudela, El Ayuno Reformado según práctica de la primitiva iglesia, El Confesor instruido en lo que mira a su cómplice eta El Penitente mal preguntado.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260880
* Multimedia: José Vicente Díaz Bravo / Q12260880
# Joucou

Joucou (okzitanieraz Jocon, frantsesez eta ofizialki: Joucou) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q199534
* Multimedia: Joucou / Q199534
# José Echevarría

José Echevarría Novoa (Pontevedra, c. 1902 - Estatu Batuak, 1984) galiziar politikari eta abokatua izan zen.
Errepublikazale amorratua, 1936ko uztailean Bizkaiko gobernadore zibila izan zen. Garellanoko koartelean matxinada gelditzea lortu zuen eta Errepublikaren aldeko komisariotza nagusia sortu zuen Bizkaian.
1936ko Euskadiren Autonomia Estatutua onartu eta gero, urriaren 7an, Gernikako Batzarretxean Espainiako Gobernua ordezkatu zuen Jose Antonio Agirre lehendakariaren zinan.
Gerra ondoren, Amerikan erbesteratu zen.

## Erreferentziak

* ↑ Sebastián García, Lorenzo. (2008). «Alfredo Espinosa Orive (1903-1937): Detención, procesamiento y ejecución de un consejero del Gobierno Vasco» Sancho el sabio: Revista de cultura e investigación vasca (28): 223. ISSN 1131-5350..
* ↑ De la Granja, José Luis. (1988). «El Estatuto, el Gobierno, los partidos y sindicatos vascos en la Guerra Civil (1936-1937)» Boletín del Instituto Gerónimo de Uztariz (2): 97..
* Datuak: Q3328477
* Multimedia: José Echevarría Novoa / Q3328477
# José Echegaray

José Echegaray y Eizaguirre (Madril, Espainia, 1832ko apirilaren 19a - Madril, Espainia, 1916ko irailaren 14a) ingeniari, matematikari, antzerkigile eta idazle espainiarra izan zen.
Arbaso euskaldunak zituen: aita aragoiarra zuen eta ama, Manuela Melitona Eizagirre Txabea, jaiotzez azkoitiarra.
Murtzian igaro zituen haurtzaroko urteak, eta ondoren Madrilera itzuli zen ikastera.
1904an Literaturako Nobel Saria jaso zuen, Frédéric Mistral idazlearekin batera.

## Lanak
### Literatura

Literaturan eginiko bere lanik aipagarrienak.
* La esposa del vengador (1874).
* En el puño de la espada (1875).
* Locura o santidad (1876).
* El gran Galeoto (1881).
* Mariana (1892).
* El hijo de Don Juan (1892).
* Mancha que limpia (1895).
* El loco de Dios (1900).

### Zientzia

Zientzialaria eta irakaslea zenez, hainbat tesi eta entsegu kaleratu zituen. Horien artean aipagarrienak, hauek dira:
* Cálculo de variaciones (1858)
* Problemas de geometría plana (1865)
* Problemas de geometría analítica (1865)
* Teorías modernas de la física (1867)
* Introducción a la geometría superior (1867)
* Memoria sobre la teoría de los determinantes (1868)
* Tratado elemental de termodinámica (1868)

## Erreferentziak

* ↑ ARANBARRI ETXANIZ, Simon: Azkoiti. Musikalariak, idazleak, pentsalariak (Musikari, literaturari, politikari, filosofiari eta teologiari buruz azterketa saioa). Oiartzun: 1990. 397. orrian.

## Ikus, gainera

* Gaztelaniazko literatura
* Madrildar ezagunen zerrenda

## Kanpo estekak

* Datuak: Q127349
* Multimedia: José Echegaray / Q127349
# Karrika (argipena)

Karrika izenak hainbat adiera ditu:
* Karrika, zenbait euskalkitan, kale izenaren sinonimoa da.
* Karrika, Andoaingo langile auzo bat.
* Karrika, Oiartzungo auzo bat.
* Karrika, 1997an Iruñerriko Karrikiri elkarteak sorturiko aldizkaria.
* Karrika-dantza, Betelun eta Auritzen egiten den dantza mota.
# Karrika Antzerki Taldea

Karrika Antzerki Taldea 1998. urtean Durangon sorturiko antzerki taldea da.

## Ibilbidea

Durangoko ikastetxeetarako emankizunak egiteko asmoz sortu zen taldea. Kurutziaga Ikastolako eskulan tailerrean sortzen zituzten jantzi eta materialak hasiera hartan. San Agustin Kultur Etxea ireki zenean Karrikak Martxoak 31 lana plazaratu zuen bertan eta orduan elkarte bien arteko harremanak eratu ziren, antzerki taldeak entsegutarako areto finko bat lortu zuen ondorioz. Materialen kopurua handitu ahala Ikastolako biltegia txiki gelditu zen eta lonja bat erosi zuten Karrikajoia izena duena. Hilabeteak eman zituzten auzolanean txoko berria atontzen.

## Antzezlanak

* Fartsa (1998)
* Haize freskoa frenopatikoan (1998)
* Zubigizakiak (1999)
* Maputxe Airline (2001)
* Jar dezagun mundua hankaz gora (2001)
* Prostibuloa (2002)
* Gizon zoriontsuaren bila (2002)
* Durango Tabira 1440 (2003-04)
* Nabigatu dezagun (2005-06)
* Txin Txin: Mugaz bestaldeko kasinoa (2005-06)
* Martxoak 31 (2006-07)
* Ametsen faktoria (2007-08)
* Oinez dabilen jende eskasa (2009-10)
* Hau ez da Kalkuta (2009-10)
* Txorimaloak ba al du bihotzik? (2010)
* Amama lo dago (2010)
* Lurra astinduz (2011)
* Ez-berdinak (2011)
* Hegaldia (2011)
* Zur eta Lur (2011)
* Eguzkiaren bila (2011)
* Inungane, sustraia airean (2013)
* Zapoi (2015)
* Hamabi harrien ahotsa (2015)
* Azken agurra (2015)
* Ilarako lehena (2016)
* Izarrak marrazten (2016-17)
* Deshakespeareazioa (2016-17)

## Erreferentziak

* ↑ (Ingelesez) «Gure txokoak - Karrika Antzerki Taldea» Karrika Antzerki Taldea (Noiz kontsultatua: 2017-12-09).
* ↑ (Gaztelaniaz) «Karrika Antzerki Taldeak lan berria aurkeztuko du 'Agurrik gabeak' ekitaldian | durangon.com» durangon.com 2011-10-14 (Noiz kontsultatua: 2017-12-09).
* ↑ Ilarako lehena. (Noiz kontsultatua: 2017-12-09).
* ↑ (Ingelesez) «Izarrak Marrazten - Karrika Antzerki Taldea» Karrika Antzerki Taldea (Noiz kontsultatua: 2017-12-09).
* ↑ (Gaztelaniaz) «Goitik behera eraberritutako ‘Deshakespeareazioa’ ikuskizuna estreinatuko du Karrika taldeak | durangon.com» durangon.com 2017-09-29 (Noiz kontsultatua: 2017-12-09).

## Kanpo estekak

* Karrikaren webgune ofiziala
* Datuak: Q61362739
# Karrika-dantza

Karrika-dantza, baita ere Edate-dantza, euskal dantza desberdinen izena da. Edate izena etxeetan eskeintzen zuten edaritik datorrela. Koreografiari dagokionez Soka Dantza dela esan dezakegu.

## Betelun

Betelu herrian, Nafarroa Garaian, Inauteri igandean lorez puska-biltzea egin ondoren, mutilak arreba edo barrideren bat lagun zutela herriko plazara joaten ziren eta karrika-dantza hasten zuten herrian barrena, gune jakinetan kapitainak eta azkendariak zortzikoa dantzatzen zuten. Dantzarien atzetik ñañarroak ibiltzen ziren eta bukaeran Kontzejuko tabernan eskean bildutakoarekin jaten zuten.
Betelu da izen bakar honekin dantza bizirik mantendu duen herria. Inauterietan egiten den dantza da. Gaur egun inauteri egunean erabiltzen duten mozorroarekin dantzatzen dira.

## Auritz

Auritzen, Nafarroa Garaian, San Joan festetan herrian barrena egiten den dantza.

## Erreferentziak

* ↑ https://aunamendi.eusko-ikaskuntza.eus/eu/karrika-dantza/ar-54436/
* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 114.or.

## Kanpo estekak

* Karrika-dantza Auñamendi Entziklopedian.
* Nafarroako Dantzen Atlasa.
* [Beteluko dantzaren partitura.
# Karratutxoak

Karratutxoak bi jokalariren artean paper eta arkatzez joka daitekeen buru-jokoa da.
Puntuz osatutako sare batean, jokalariek ondoz ondoko puntuak lotzen dituzte txandaka marra bertikal edo horizontal batez. Jokalari bakoitzak bere kolorea erabiltzen du bere marrak jartzeko. Marra batek karratu bat ixten duenean, karratua itxi duen jokalariak ikur batez (bere izenaren lehen letra, esaterako, edo batak borobila eta besteak gurutzea eginez) adierazten du karratua berea dela eta gainera beste marra bat jartzen du. Jokalariek ezin dute "paso" egin, alegia, behartuak dira beren txandan marra bat egitera.
Puntu sarea karratuz bete denean, jokalari bakoitzak bere karratu kopurua zenbatzen du eta karratu gehien duenak irabazten du. Berdinketa badago, bigarren jokalariari ematen ohi zaio garaipena, lehenengo jokalariak lehenengo mugimendua egiteko duen abantaila kontuan hartuz.
Jokalariek erabakitzen dute aurretik nolako puntu sarean jokatuko den. Puntu sareak hainbat tamaina eta eite izan dezake, baina 6×6 karratuko sare bat nahikoa da jokoari mami guztia hartzeko.

## Kanpo estekak

* Datuak: Q1142531
* Multimedia: Dots and Boxes / Q1142531
# Karrikiri (argipena)

Karrikiri euskal deiturak hainbat artikulutara eraman gaitzake Wikipedia honetan:
* Nazario Karrikiri (1805-1884), Nafarroako enpresaburua.
* Karrikiri elkartea, Iruñeko euskara elkartea.
* Karrikiri ganadutegia, Nafar kastako zezenen ganadutegia.
* Karrikiri saria, Sanferminetako zezenketetako zezen suharrenaren ganadutegiari ematen zaion saria.
# Karrika (aldizkaria)

    Beste esanahi batzuen berri izateko, ikus: «Karrika (argipena)»
Karrika aldizkaria 1997an jaio zen, Iruñeko Karrikiri elkarteak sortua. Hilero argitaratzen da, uztailean eta abenduan izan ezik, urte amaieran zenbaki batek azaro eta abendua hartzen baititu. Tirada 2.500 alekoa izaten zen gehieneko hedadura zuelarik, eta doan igortzen zitzaien harpidedunei, etxera. Horretaz gain, hainbat eskola, institutu, erakunde eta elkartetan ere banatzen da. Egun, posta elektronikoaz baliaturik, eskatzen duenari PDF formatoan bidaltzen diote, eta paperezko tirada asko murriztu da, garestia baita. Urteko sari txiki bat eskatzen zaio jaso nahi duenari.
Hasieran bi orrikoa izan zen, baina geroago lau orrikoa ere izatera iritsi zen.
Karrika Iruñerriko euskaldunengana heltzeko hedabidea da, elkartearen eta euskal komunitatearen berriak biltzen dituena.

## Ikus, gainera

* Euskarazko aldizkarien zerrenda

## Kanpo estekak

* Karrikiri elkartearen webgunea
* Datuak: Q12261345
# Karrera (argipena)

Karrera hitzak adiera eta erabilera zenbait ditu:
* karrera edo ikasketak, bereziki unibertsitateko gradu ikasketak;
* karrera, pertsona baten lanbide edo enpresa batean bereziki hierarkian goratuz nahiz lorpenak eginez egiten duen ibilbide profesionala (kirol karrera, karrera politikoa...);
* karrera edo lasterketa;
* Karrera, abizena,
** Martin Karrera, arkitektoa,
** Pedro Karrera, arkitektoa,
** Manuel Martin Karrera, arkitektoa,
** Antton Karrera, ezkertiar politikoa.

## Ikus, gainera

* Carrera
# Karrikiri (ganadutegia)

Karrikiri (gaztelaniaz Carriquiri idatzia, C bikoitza duen etxearen burdina eta guzti) zezen suharren ganadutegia da, 1850ean Nazario Karrikiri enpresaburuak sortua. Iruñeko Sanferminetan toreatu zen lehen ganadutegia izan zen, eta hortik hartu zuten izena Sanferminetako zezenketetako zezenik suharrenari urtero ematen zaizkion sariek. Karrikiriren ondorengoek 1908an saldu zuten jabetza.
Urte askoan Tutera inguruan egon zen kokatua ganadutegia, baina 21. mendean “Vega de Hornillos” eta “Valcuevo” finketan bazkatzen dira, Alconchel udalerrian daude, Badajoz probintzian.
Karrikiri ganadutegiko inoizko zezen ezagunena Llavero izan zen, indultua lortu zuena Zaragozan 1860an, ezten-hagaren 53 sastakada jaso ondoren eta 10 zaldi hil ondoren.

## Erreferentziak

* ↑ El País. El trofeo Carriquiri. .
* ↑ UCTL. «Carriquiri» Unión de Criadores de Toros de Lidia.
* ↑ ABC. ¿Sabes por qué se hizo famoso el toro «Llavero»?. .
* ↑ El País. En busca de la 'casta navarra'. .
* ↑ El País. Ganaderos románticos. .

## Kanpo estekak

* Datuak: Q98039329
# Karrenzin

Karrenzin Alemaniako udalerri bat da, Mecklenburg-Aurrepomerania estatuan. Azken zentsuaren arabera 547 biztanle zituen, 26,5 kilometro koadroko azaleran..

## Kanpo estekak

* Datuak: Q559055
* Multimedia: Karrenzin / Q559055